Komission asetus (EY) N:o 218/2000, annettu 28 päivänä tammikuuta 2000, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 annetun asetuksen (EY) N:o 2366/98 20 artiklan 1 kohdasta poikkeamisesta



Virallinen lehti nro L 024 , 29/01/2000 s. 0015 - 0015



KOMISSION ASETUS (EY) N:o 218/2000, annettu 28 päivänä tammikuuta 2000, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 annetun asetuksen (EY) N:o 2366/98 20 artiklan 1 kohdasta poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 2702/1999(2), ja erityisesti sen 5 artiklan, ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(3) ja erityisesti sen 2 artiklan 4 kohdan, ottaa huomioon 17 päivänä heinäkuuta 1984 annetun neuvoston asetuksen (ETY) N:o 2261/84, tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä(4), sellaisena kuin se on viimeksi muutettuna asetuksella (EY) N:o 1639/98(5), ja erityisesti sen 19 artiklan, sekä katsoo seuraavaa: 1) Komission asetuksen (EY) N:o 2366/98(6), sellaisena kuin se on muutettuna asetuksella (EY) N:o 1273/1999(7), 20 artiklan 1 kohdassa säädetään, että tuottajaorganisaatioiden tai tarvittaessa niiden liittojen on jätettävä asianomaisen jäsenvaltion toimivaltaiselle elimelle ennen kunkin markkinointivuoden 1 päivää tammikuuta jäsentensä viljelyilmoitus tai niiden mahdolliset muutokset. 2) Asetuksen (EY) N:o 2366/98 1 artiklan 1 kohdassa poikkeamisesta annetussa komission asetuksessa (EY) N:o 2711/1999(8) säädetään markkinointivuotta 1999/2000 koskevien viljelyilmoitusten jättöpäivälle 15 päivän pidennys tuottajien osalta. Myös tuottajaorganisaatioille tai tarvittaessa niiden liitoille olisi myönnettävä pidennys, jotta niillä olisi riittävästi aikaa saattaa hallinnolliset menettelyt päätökseen tuottajille vahvistetun ilmoitusten jättöpäivän ja tuottajaorganisaatioille vahvistetun ilmoitusten jättöpäivän välisenä aikana. 3) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 2366/98 20 artiklan 1 kohdassa säädetään, tuottajaorganisaatiot tai tarvittaessa niiden liitot saavat jättää jäsentensä markkinointivuotta 1999/2000 koskevat viljelyilmoitukset tai niiden mahdolliset muutokset viimeistään 12 päivänä helmikuuta 2000. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä tammikuuta 2000. Komission puolesta Franz FISCHLER Komission jäsen (1) EYVL 172, 30.9.1966, s. 3025/66. (2) EYVL L 327, 21.12.1999, s. 7. (3) EYVL L 210, 28.7.1998, s. 32. (4) EYVL L 208, 3.8.1984, s. 3. (5) EYVL L 210, 28.7.1998, s. 38. (6) EYVL L 293, 31.10.1998, s. 50. (7) EYVL L 151, 18.6.1999, s. 12. (8) EYVL L 327, 21.12.1999, s. 27.